
	PARLAMENTUL ROMÂNIEI

   CAMERA DEPUTAŢILOR

Comisia pentru agricultură, silvicultură, 
industrie alimentară şi servicii  specifice
	                                                        Bucureşti, 22.05.2006

                                                        Nr.24/307


RAPORT 
asupra propunerii legislative pentru modificarea alin.(1) şi (3) ale art.211 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă pentru modificarea alin.(1) şi (3) ale art.211 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, transmisă cu adresa nr.Pl.x. 336 din 25 aprilie 2006 şi înregistrată sub nr.24/246/26.04.2006.
La întocmirea raportului, Comisia a avut în vedere avizul favorabil al Consiliului Legislativ, avizul favorabil al Comisiei juridice, de disciplină, şi imunităţi, avizul negativ al Comisiei pentru politică economică, reformă şi privatizare şi punctul de vedere negativ al Guvernului.
Propunerea legislativă are ca obiect de reglementare modificarea alin.(1) şi (3) ale art.211 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, cu modificările şi completările ulterioare. Prin proiect se propune concesionarea de către societăţile piscicole a suprafeţelor de sub luciu de apă, aferente activelor amenajărilor piscicole, în scopul relansării producţiei piscicole în regim propriu şi întreţinerea digurilor şi instalaţiilor anexe.

Propunerea legislativă pentru modificarea alin.(1) şi (3) ale art.211 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului face parte din categoria legilor organice, potrivit prevederilor art.73 din Constituţia României, republicată.

La dezbaterea propunerii legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Flaviu Lazin  - secretar de stat în cadrul Ministerului Agriculturii, Pădurilor şi Dezvoltării Rurale .
La lucrările comisiei au fost prezenţi 24 de deputaţi, din totalul de 25 membri ai comisiei.

Raportul Comisiei a fost adoptat  în unanimitate,  în şedinţa din 18 mai 2006.

Propunerea legislativă pentru modificarea alin.(1) şi (3) ale art.211 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului a fost respinsă de Senat în şedinţa din 13 aprilie 2006.

Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări şi completări a propunerii legislative pentru modificarea alin.(1) şi (3) ale art.211 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului.
I. Amendamente admise

În urma dezbaterii, Comisia propune adoptarea propunerii legislative cu următoarele amendamente: 

	Nr. crt.
	Text Legea nr.268/2001

	Text propunere de modificare
	Text propus de Comisie

(autorul amendamentului)
	Motivarea amendamentelor propuse

	1.
	
	Titlul legii

LEGE

pentru modificarea alin(1) şi (3) ale art.211 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului
	Titlul legii va avea următorul cuprins:
„LEGE

pentru modificarea şi completarea art.211 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului”
Deputat: Adrian Semcu – PNL

Deputat: Romică Andreica _ PNL
Deputat: Dumitru Pardău – PNL

	Ca urmare a modificărilor survenite in textul legii


	2.
	Art.211. – 
(1) Terenurile cu destinaţie agricolă, care nu fac parte din capitalul social al societăţilor comerciale prevăzute la art.1 şi art.2 alin.(1), vor fi atribuite direct spre concesionare investitorilor care au cumpărat acţiuni sau active ce implică necesitatea exploatării unui teren cu destinaţie agricolă, astfel cum este definit la art.2 alin.(2).

(2) Pentru capacităţile de producţie din zootehnie, suprafaţa de teren cu destinaţie agricolă atribuită direct prin concesionare se stabileşte în funcţie de efectivul mediu de animale deţinut şi de capacitatea de exploatare.

(3) Dispoziţiile alin.(1) şi (2) se aplică şi investitorilor care au cumpărat acţiuni sau active de la societăţile comerciale ce deţin în administraţie terenuri agricole sau aflate permanent sub luciu de apă.

(4) Prevederile alin.(1) şi (2) se aplică şi în cazul bunurilor prevăzute de Ordonanţa de urgenţă a Guvernului nr.168/2001 privind punerea în valoare a construcţiilor zootehnice dezafectate, destinate creşterii, îngrăşării şi exploatării animalelor, precum şi a fabricilor de nutreţuri combinate dezafectate, aprobată cu modificări prin Legea nr.387/2002, cu modificările ulterioare.
	Articol unic.- Alineatele (1) şi (3) ale articolului 211 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, publicată în Monitorul Oficial al României, Partea I, nr.299 din 7 iunie 2001, cu modificările şi completările ulterioare, se modifică după cum urmează:

„(1) Terenurile cu destinaţie agricolă, care nu fac parte din capitalul social al societăţilor comerciale prevăzute la art.1 şi art.2 alin(1), vor fi atribuite direct spre concesionare destinatarilor cu orice titlu a activelor ce implică necesitatea exploatării unui teren cu destinaţie agricolă, astfel cum este definit la art.2 alin.(2).

(3) Dispoziţiile alin.(1) şi (2) se aplică şi terenurilor agricole aflate permanent sub luciu de apă pe care sunt amplasate activele amenajărilor piscicole.”
	Articol unic.- Articolul 211 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, publicată în Monitorul Oficial al României, Partea I, nr.299 din 7 iunie 2001, cu modificările şi completările ulterioare, va avea următorul cuprins:

 „(1) Terenurile cu destinaţie agricolă, care nu fac parte din capitalul social al societăţilor comerciale prevăzute la art.1 şi art.2 alin.(1), vor fi atribuite direct spre concesionare deţinătorilor cu orice titlu a activelor ce implică necesitatea exploatării unui teren cu destinaţie agricolă, astfel cum este definit la art.2 alin.(2).

(2) Dispoziţiile alin.(1) nu se aplică deţinătorilor de amenajări de îmbunătăţiri funciare.

(3) Pentru capacităţile de producţie din zootehnie, suprafaţa de teren cu destinaţie agricolă atribuită direct prin concesionare se stabileşte în funcţie de efectivul mediu de animale deţinut şi de capacitatea de exploatare.

(4) Dispoziţiile alin.(1) şi (2) se aplică şi terenurilor agricole aflate permanent sub luciu de apă pe care sunt amplasate activele amenajărilor piscicole.

(5) Prevederile alin.(1) şi (2) se aplică şi în cazul bunurilor prevăzute de Ordonanţa de urgenţă a Guvernului nr.168/2001 privind punerea în valoare a construcţiilor zootehnice dezafectate, destinate creşterii, îngrăşării şi exploatării animalelor, precum şi a fabricilor de nutreţuri combinate dezafectate, aprobată cu modificări prin Legea nr.387/2002, cu modificările şi completările ulterioare.”
Deputat: Adrian Semcu - PNL
Deputat: Ioan Munteanu - PSD
Deputat: Dumitru Pardău - PNL

	Pentru corectitudinea redactării


Comisia a propus aprobarea proiectului cu 24 voturi pentru, 0 voturi împotrivă şi 0 abţineri.

      VICEPREŞEDINTE,



                                    SECRETAR,

                                    Dr. Valeriu TABĂRĂ 

 


                       Ioan MUNTEANU 
Întocmit: Consilier dr.Anton PĂŞTINARU

